|  |  |
| --- | --- |
| traka_vladaGRB VL | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736[www.kapitalna.ulaganja.vojvodina.gov.rs](http://www.kapitalna.ulaganja.vojvodina.gov.rs) |
|  | БРОЈ: 136-404-215/2016-03 | ДАТУМ: 05.12.2016. године |

Управа за капитална улагања Аутономне покрајине Војводине спроводи отворени поступак јавне набавке добара – **Сале за катетеризацију (ангио сале),** број јавне набавке 136-404-215/2016-03, а за коју је Позив за подношење понуда објављен на Порталу јавних набавки дана 17.11.2016. године. Заинтересованo лицe je дана 02.12.2016. године, доставилo Наручиоцу путем електронске поште Захтев за додатне информације и појашњења у вези са припремањем понуде.

У складу са чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), достављамо одговоре на питања како следи:

**1. Питање:**

У конкурсној документацији на страни 5/68 тачка 1.1. захтева се “Подни Ц – лук, који треба да је једноставан – моторизован за руковање приликом извођења прегледа и интервенција, омогућавајући кранио-каудалну ангулацију и латералне пројекције”

Нама као потенцијалном понуђачу није јасно зашто наручиоц инсистира на подном Ц – луку када је опште познато да је у смислу позиционирања то инфериорније решење у односу на плафонски монтиран Ц лук.

Плафонски Ц лук омогућује далеко лакше позиционирање Ц лука без потребе да се померања пацијента на столу, то вишеструко смањује ризик по пацијента од потезања било каквог црева или кабла који је повезан на њега.

Плафонски Ц лук омогућује далеко лакше хигијенско одржавање сале, лакше уношење пацијента јер може у потпуности да се удаљи од пацијент стола.

Да ли се прихвата измена овог захтева тако да бар омогућује потенцијални понуђачима да понуде и далеко боље решење и гласи:”Подни или плафонски Ц лук, који треба да је једноставан – моторизован за руковање приликом извођења прегледа и интервенција, омогућавајући кранио-каудалну ангулацију и латералне пројекције” ?

**Одговор Наручиоца:** У вези са наведеним питањем заинтересованог лица, Наручилац је у поступку измене конкурсне документације која ће благовремено бити објављена на Порталу јавних набавки и интернет страници Наручиоца.

**2. Питање:**

У конкурсној документацији на страни 6/68 тачка 5.1 захтева се: “Укупна активна површина најмање 260mm х290mm”

Пре објављивања јавног позива наручиоц је извршио испитивање тржишта. На састанку којем смо присуствовали представљено нам је да да је потреба наручиоца куповина три кардиолошке ангио-сале. Захтевана величина детектора не одговaра у потпуности потребама вршења кардиолошких интервентних процедура. У најмање последњих 5 година у Републици Србији нису набављане ангио-сале за кардиолошку примену које имају детектор већи од 20х20 цм. Из Вашег захтева се закључује да Вам је потребна сала за вршење кардиолошких и васкуларних интервенција. Тражена димензија детектора заправо не одговара ни једним ни другим интервенцијама. За сале са дељеном применом оптимална димензија детектора је 30х30 цм.

Да ли се прихвата измена овог захтева тако да гласи:

Ако је захтев наручиоца кардиолошки систем: „Укупна активна површина не више од 210mm х 210mm”?

Ако је захтев наручиоца систем дељене примене: „Укупна активна површина 300mm х 300mm +/- 10мм”?

**Одговор Наручиоца** У вези са наведеним питањем заинтересованог лица, Наручилац је у поступку измене конкурсне документације која ће благовремено бити објављена на Порталу јавних набавки и интернет страници Наручиоца.

**3. Питање:**

У свим досадашњим набавкама ангио-сала у Републици Србији се као мерило квалитета детектора користио податак DQE.

Молимо вас да потврдите да најмања захтевана вредност за понуђени детектор DQE @ 0 LP/mm I (RQA 5) износи не мање од 75%?

**Одговор Наручиоца**: У вези са наведеним питањем заинтересованог лица, Наручилац је у поступку измене конкурсне документације која ће благовремено бити објављена на Порталу јавних набавки и интернет страници Наручиоца.

**4. Питање:**

Обзиром да техничка спецификација указује на васкуларну примену система, молимо Вас да потврдите да се подразумева покривеност пацијента у дужини од најмање 200 цм без померања пацијент стола?

**Одговор Наручиоца**: У вези са наведеним питањем заинтересованог лица, Наручилац је у поступку измене конкурсне документације која ће благовремено бити објављена на Порталу јавних набавки и интернет страници Наручиоца.

**5. Питање:**

Обзиром да техничка спецификација указује на васкуларну примену система, молимо Вас да потврдите да се подразумева симетричан приступ пацијенту са обе стране пацијент стола без померања пацијент стола само променом положаја Ц лука ?

**Одговор Наручиоца**: У вези са наведеним питањем заинтересованог лица, Наручилац је у поступку измене конкурсне документације која ће благовремено бити објављена на Порталу јавних набавки и интернет страници Наручиоца.

**6. Питање:**

У конкурсној документацији на страни 5/68 тачка 1.3 захтева се: “Могућност снимања руку пацијента (при извођењу PCI радијалним/брахијалним приступом) позиционирањем Ц лука или пацијент стола”

Обзиром да сви врхунски системи задовољавају овај захтев и без померања пацијент стола да ли се прихвата измена овог захтева тако да гласи: “Могућност снимања руку пацијента (при извођењу PCI радијалним/брахијалним приступом) позиционирањем Ц лука”

**Одговор Наручиоца**: У вези са наведеним питањем заинтересованог лица, Наручилац је у поступку измене конкурсне документације која ће благовремено бити објављена на Порталу јавних набавки и интернет страници Наручиоца.

**7. Питање:**

Обзиром да се под тачком 5.1 омогућује испорука детектора правоугаоног облика да ли се подразумева да због бољег позиционирања и анатомски исправног приказа слике систем мора да омогући синхронизовану ротацију детектора и колиматора?

**Одговор Наручиоца**: У вези са наведеним питањем заинтересованог лица, Наручилац је у поступку измене конкурсне документације која ће благовремено бити објављена на Порталу јавних набавки и интернет страници Наручиоца.

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**КОМИСИЈА ЗА ЈАВНУ НАБАВКУ БРОЈ** **136-404-215/2016-03**